Resolució núm. 96/2019, de 10 d'abril
L'objecte sotmès a revisió és el recurs especial en matèria de contractació presentat pel senyor J.V.C., en nom i
representació de l'empresa SONMEDICA, SA, contra la resolució d'adjudicació del lot 8 del contracte de subministrament d'aparells mèdics i material divers per als EAP, unitats i serveis de la Gerència Territorial de Barcelona de l'INSTITUT CATALÀ DE LA SALUT (expedient CS/AP51/1100724857/18/PO).
Desestimació del recurs contra l'adjudicació.
Interpretació dels plecs: òrgan de contractació.
Supòsits d'exclusió empreses licitadores: aplicació estricta.
No s'aprecia que la interpretació que duu l'òrgan de contractació a admetre la proposta tècnica de l'adjudicatària sigui contrària a la llei ni als plecs de la licitació.
Resolució núm. 96/2017, de 14 de juny
L'objecte sotmès a revisió és el recurs especial en matèria de contractació presentat pel senyor JM.H. d A., en nom i representació de l'ASOCIACIÓN ESPAÑOLA DE EMPRESAS DE PARQUES Y JARDINES (ASEJA), contra l'anunci de licitació del contracte de serveis de manteniment i conservació de la jardineria urbana de la ciutat de Lleida, sector 6, de l'Ajuntament de Lleida (exp. núm. SER_OBE_2017_0006).
Resolució núm. 95/2020, de 26 de febrer
Vist el recurs especial en matèria de contractació presentat pel senyor F.J.H.B., en nom i representació de KAVO DENTAL, SL, contra la resolució d'adjudicació del contracte de subministrament de cadires odontològiques per varis centres d'atenció primària de l'INSTITUT CATALÀ DE LA SALUT (expedient CS/CC00/1101171471/19/PNSP), a data d'avui, aquest Tribunal ha adoptat la resolució següent:
En data 20 de desembre de 2019, l'empresa KAVO DENTAL, SL (des d'ara, KAVO DENTAL) va presentar electrònicament, mitjançant petició genèrica adreçada al Departament de Justícia de la Generalitat de Catalunya, recurs especial en matèria de contractació contra la resolució de data 16 de desembre de 2019 en virtut de la qual l'INSTITUT CATALÀ DE LA SALUT (en endavant, ICS) va adjudicar, mitjançant procediment negociat sense publicitat, el contracte de referència, amb valor estimat de 110.500 euros.
El recurs es fonamenta, en síntesi, en una incorrecta valoració tècnica de les ofertes, així com en l'apreciació d'infraccions legals greus i manifestes en la tramitació del procediment, cosa que duu a la recurrent a sol·licitar l'anul·lació de l'acte impugnat.
En data 10 de gener de 2020, l'empresa KAVO DENTAL va tenir accés a l'expedient en les dependències de l'òrgan de contractació, prèvia la corresponent sol·licitud.
En data 20 de gener de 2020, va tenir entrada en l'òrgan de contractació escrit amb què KAVO DENTAL posa de manifest que, arran de la vista d'expedient, considera adequat a dret l'acte impugnat i formula desistiment del recurs interposat el 20 de desembre de 2019.
En data 11 de febrer de 2020, l'ICS va trametre al Tribunal Català de Contractes del Sector Públic (en endavant, Tribunal), d'acord amb el previst pels articles 56.2 de la Llei 9/2017, de 8 de novembre, de contractes del sector públic, per la qual es transposen a l'ordenament jurídic espanyol les directives del Parlament Europeu i del Consell 2014/23/UE i 2014/24/UE, de 26 de febrer de 2014 (en endavant, LCSP), 22 del Decret 221/2013, de 3 de setembre, pel qual es regula el Tribunal i s'aprova la seva organització i el seu funcionament (des d'ara, Decret 221/2013), i preceptes concordants del Reial decret 814/2015, d'11 de setembre, pel qual s'aprova el Reglament dels procediments especials de revisió de decisions en matèria contractual (en endavant, RD 814/2015) el recurs interposat, el posterior escrit de desistiment, acompanyats de l'expedient administratiu i de l'informe de l'òrgan de contractació.
Aquest Tribunal resulta competent per pronunciar-se sobre el recurs especial en matèria de contractació presentat, de conformitat amb l'article 46.2 de la LCSP, la disposició addicional quarta de la Llei 7/2011, de 27 de juliol, de mesures fiscals i financeres de la Generalitat de Catalunya, i el Decret 221/2013.
El contracte de subministrament referenciat és, atès el seu valor estimat, susceptible del recurs especial en matèria de contractació, d'acord amb l'article 44.1 a) de la LCSP.
El recurs es dirigeix contra l'adjudicació, que és un acte expressament previst per l'article 44.2 c) de la LCSP com susceptible del recurs especial en matèria de contractació, i la seva interposició produeix ope legis l'efecte de suspendre automàticament l'adjudicació del contracte, d'acord amb els articles 53 de la LCSP i 21.3 del RD 814/2015, sense que calgui el pronunciament exprés d'aquest Tribunal.
En relació amb la petició de desistiment formulada per la recurrent, escau dir que, encara que aquest no es preveu com a forma de finalització del procediment en la LCSP, resulta possible per aplicació d'allò previst en la Llei 39/2015, d'1 d'octubre, del procediment administratiu comú de les administracions públiques (des d'ara, LPAC), en virtut de la remissió continguda en l'article 56.1 i la disposició final quarta de la LCSP.
També cal dir que, en el cas examinat, i als efectes de l'article 5.3 de la LPAC, el desistiment del recurs ha estat formulat per la mateixa persona que va presentar el recurs especial en matèria de contractació.
Per tant, tal com aquest Tribunal s'ha pronunciat en supòsits com el present (entre moltes altres, resolucions 53/2020, 392/2019, 380/2019, 297/2019, 296/2019, 287/2018, 220/2018, 219/2018, 211/2018, 210/2018, 209/2018, 207/2018), 190/2018 i 188/2018), és procedent admetre el desistiment de l'empresa recurrent i, en conseqüència, declarar conclús el procediment, sense entrar a analitzar la resta dels requisits d'admissió del recurs ni les al·legacions materials d'aquest, que no queden prejutjades.
1.- Acceptar el desistiment del recurs especial en matèria de contractació presentat pel senyor F.J.H.B., en nom i representació de KAVO DENTAL, SL, contra la resolució d'adjudicació del contracte de subministrament de cadires odontològiques per varis centres d'atenció primària de l'INSTITUT CATALÀ DE LA SALUT (expedient CS/CC00/1101171471/19/PNSP) i declarar finalitzat el procediment de recurs.
4.- Notificar aquesta resolució a totes les parts.
Resolució núm. 95/2019, de 10 d'abril
L'objecte sotmès a revisió és el recurs presentat pel senyor C.O.J., en nom i representació de l'empresa SERVIGRUAS
BARCELONA, SL, contra l'acord d'exclusió de la licitació per a la contractació dels serveis de retirada, trasllat i dipòsit de vehicles de la via pública al terme municipal de Rubí, licitat per l'AJUNTAMENT DE RUBÍ (expedient 5/2017/CSO)
Recurs especial en matèria de contractació contra exclusió.
Efectes notificació defectuosa.
El recurs s'ha interposat dins de termini.
Règim aplicable a la licitació: TRLCSP.
La presentació del DEUC és obligatòria.
Resolució núm. 95/2017, de 14 de juny
L'objecte sotmès a revisió és el recurs especial en matèria de contractació presentat pel senyor JM.P.C., en nom i representació de l'empresa Estudi PSP Arquitectura, SLP, i pel senyor R.P.B., en nom i representació de l'empresa AiB Estudi d'Arquitectes, SLP, contra l'acord d'exclusió del contracte de serveis per a l'assistència tècnica per a la redacció del projecte bàsic i executiu i la posterior direcció d'obra de la nova construcció del Centre Penitenciari Règim Obert 800 places Zona Franca, a Barcelona, d'Infraestructures de la Generalitat de Catalunya, SAU (exp. núm. JNP-17210 (2v).
Resolució núm. 94/2020, de 26 de febrer
Vist el recurs especial en matèria de contractació presentat per la senyora P.D.P.S., en nom i representació de l'empresa F. INICIATIVAS I MAS D MAS I, SL, contra la resolució que l'exclou del procediment de contractació del servei de suport tècnic a l'Associació de Municipis de l'Eix de la Riera de Caldes, licitat per l'AJUNTAMENT DE SENTMENAT (expedient 1155/2019), a data d'avui, aquest Tribunal ha adoptat la resolució següent:
L'anunci de la licitació de referència es va publicar el 22 de juliol de 2019 en el perfil de contractant de l'AJUNTAMENT DE SENTMENAT (des d'ara, l'Ajuntament), inserit en la Plataforma de serveis de contractació pública de la Generalitat de Catalunya, a través del qual es van posar a disposició dels interessats els plecs de clàusules administratives particulars (PCAP) i de prescripcions tècniques (PPT), entre altres documents contractuals.
Es tracta d'un contracte de serveis d'un valor estimat de 49.586,78 euros licitat mitjançant procediment obert simplificat.
En data 24 d'octubre de 2019, la mesa de contractació va proposar l'adjudicació a favor de la licitadora F. INICIATIVAS I MAS D MAS I, SL (en endavant, F. INICIATIVAS) i va requerir aquesta empresa la documentació necessària.
En data 20 de gener de 2020, havent posat de manifest F. INICIATIVAS que havia realitzat un traspàs íntegre de la unitat productiva a una empresa del seu grup, que no ha estat arran de cap adquisició ni fusió empresarial, l'Ajuntament va acordar excloure aquesta empresa per entendre no acreditada la seva solvència, i va requerir la segona classificada per aportar la documentació necessària per a l'adjudicació.
En data 10 de febrer de 2020, F.INICIATIVAS va presentar davant del Tribunal Català de Contractes del Sector Públic (des d'ara, el Tribunal) recurs especial en matèria de contractació contra la resolució d'exclusió de la seva oferta.
En síntesi, el recurs es fonamenta en la vulneració de l'article 144 de la Llei 9/2017, de 8 de novembre, de contractes del sector públic, per la qual es transposen a l'ordenament jurídic espanyol les directives del Parlament Europeu i del Consell 2014/23/UE i 2014/24/UE, de 26 de febrer de 2014 (LCSP), en haver-li estat negat el dret a traspassar la seva posició a una empresa filial.
Per tot això, la recurrent sol·licita, prèvia la suspensió del procediment, l'anul·lació de l'acte impugnat.
El mateix dia de la presentació del recurs, la Secretaria Tècnica del Tribunal va comunicar-lo a l'òrgan de contractació i va sol·licitar-li la remissió de l'expedient de contractació i l'informe corresponent, d'acord amb l'article 56.2 de la LCSP, l'article 22 del Decret 221/2013, de 3 de setembre, pel qual es regula el Tribunal i s'aprova la seva organització i el seu funcionament (Decret 221/2013), i preceptes concordants del Reial decret 814/2015, d'11 de setembre, pel qual s'aprova el Reglament dels procediments especials de revisió de decisions en matèria contractual (RD 814/2015).
En data 19 de febrer de 2020 va tenir entrada al Tribunal escrit de l'empresa recurrent amb què comunica el seu desistiment del recurs presentat, en haver presentat oportunament el corresponent recurs de reposició davant l'òrgan de contractació.
Per determinar la competència d'aquest Tribunal, de conformitat amb l'article 46 de la LCSP, la disposició addicional quarta de la Llei 7/2011, de 27 de juliol, de mesures fiscals i financeres de la Generalitat de Catalunya, i el Decret 221/2013, pel qual es regula el Tribunal i s'aprova la seva organització i el seu funcionament, resulta necessari examinar si el contracte de referència és susceptible del recurs especial en matèria de contractació.
El contracte sotmès a examen, qualificat en l'expedient com a contracte de serveis i d'un valor estimat inferior a 100.000 euros, no és susceptible del recurs especial en matèria de contractació, segons l'esmentat article 44.1 a) de la LCSP.
Conformement amb el que determina l'article 44.6 de la LCSP, contra els actes dictats en relació amb aquests contractes escau la interposició dels recursos que corresponguin d'acord amb la Llei 39/2015, d'1 d'octubre, del procediment administratiu comú de les administracions públiques, i la Llei 29/1998, de 13 de juliol, reguladora de la jurisdicció contenciosa administrativa, tal com, en aquest sentit, ha indicat que n'ha fet ús l'empresa recurrent en l'escrit de desistiment del recurs especial tramès al Tribunal el 19 de febrer de 2020.
D'acord amb l'exposat i vistos els preceptes legals d'aplicació, reunit en sessió, aquest Tribunal.
1.- Inadmetre, per manca de competència d'aquest Tribunal en no tractar-se d'un contracte susceptible del recurs especial en matèria de contractació, el recurs presentat per la senyora P.D.P.S., en nom i representació de l'empresa F. INICIATIVAS I MAS D MAS I, SL, contra la resolució que l'exclou del procediment de contractació del servei de suport tècnic a l'Associació de Municipis de l'Eix de la Riera de Caldes, licitat per l'AJUNTAMENT DE SENTMENAT (expedient 1155/2019).
2.- Declarar que no s'aprecia la concurrència de mala fe o temeritat en la interposició del recurs, per la qual cosa no escau la imposició de la sanció prevista en l'article 58.2 de la LCSP.
3.- Notificar aquesta resolució a totes les parts.
Resolució núm. 94/2017, de 8 de juny
L'objecte sotmès a revisió és el recurs especial en matèria de contractació presentat pel senyor P.R.S. en nom i representació de l'empresa UNIPOST, SA contra els plecs que regeixen l'Acord marc de serveis postals licitat per la Comissió Central de Subministraments de la Generalitat de Catalunya (expedient CCS 2016 23).
Resolució núm. 93/2020, de 26 de febrer
Vist el recurs especial en matèria de contractació presentat pel senyor P.J.A.G., en nom i representació de PROYECTOS HOSPITALARIOS INTERNACIONAL, SA, contra la resolució d'adjudicació del contracte de subministrament, instal·lació, posada en funcionament i manteniment de dos unitats del sistema de dispensació automatitzada de medicaments a l'àrea quirúrgica de l'Hospital Universitat de Girona Doctor Josep Trueta, licitat per l'INSTITUT CATALÀ DE LA SALUT (expedient CS/AH04/1101172119/PS), a data d'avui, aquest Tribunal ha adoptat la resolució següent:
L'anunci de la licitació de referència es va publicar el 6 de novembre de 2019 en el perfil de contractant de l'INSTITUT CATALÀ DE LA SALUT (des d'ara, ICS), inserit en la Plataforma de serveis de contractació pública de la Generalitat de Catalunya, a través del qual es van posar a disposició dels interessats els plecs de clàusules administratives particulars (PCAP) i de prescripcions tècniques (PPT), entre altres documents contractuals.
Es tracta d'un contracte de subministraments d'un valor estimat de 85.000 euros licitat mitjançant procediment obert simplificat.
En data 20 de desembre de 2019, l'ICS va adjudicar el contracte a l'empresa GRÍFOLS MOVACO, SA (en endavant, GRÍFOLS).
El mateix dia, es va publicar en el perfil de contractant de l'ICS i es va posar a disposició de les empreses licitadores.
En data 23 de desembre de 2019, es va formalitzar el contracte.
El 16 de gener de 2019, l'empresa PROYECTOS HOSPITALARIOS INTERNACIONAL, SA (en endavant, PRHOINSA) va presentar davant d'una oficina de Correus recurs especial en matèria de contractació contra la resolució d'adjudicació i que, en síntesi, es fonamenta en la disconformitat amb la valoració tècnica efectuada per l'òrgan de contractació.
Per aquest motiu, sol·licita una nova valoració de les ofertes conforme als criteris de valoració establerts en els plecs i l'adjudicació del contracte al seu favor.
El recurs va tenir entrada en el registre de l'ICS en data 21 de gener de 2019.
En data 22 de gener de 2020, l'òrgan de contractació va trametre al Tribunal Català de Contractes del Sector Públic (en endavant, Tribunal) el recurs, l'expedient i l'informe corresponent, d'acord amb els articles 56.2 de la Llei 9/2017, de 8 de novembre, de contractes del sector públic, per la qual es transposen a l'ordenament jurídic espanyol les directives del Parlament Europeu i del Consell 2014/23/UE i 2014/24/UE, de 26 de febrer de 2014 (en endavant, LCSP), 22 del Decret 221/2013, de 3 de setembre, pel qual es regula el Tribunal i s'aprova la seva organització i el seu funcionament (des d'ara, Decret 221/2013), i preceptes concordants del Reial decret 814/2015, d'11 de setembre, pel qual s'aprova el Reglament dels procediments especials de revisió de decisions en matèria contractual (en endavant, RD 814/2015).
En l'informe, l'òrgan de contractació oposa el caràcter no susceptible del recurs especial del contracte de referència, atès el seu valor estimat, i sol·licita la inadmissió del recurs.
Per determinar la competència d'aquest Tribunal, de conformitat amb l'article 46 de la LCSP, la disposició addicional quarta de la Llei 7/2011, de 27 de juliol, de mesures fiscals i financeres de la Generalitat de Catalunya, i el Decret 221/2013, pel qual es regula el Tribunal i s'aprova la seva organització i el seu funcionament, resulta necessari examinar si el contracte de referència és susceptible del recurs especial en matèria de contractació; qüestió d'ordre públic que ha estat oposada, a més, per l'òrgan de contractació.
El contracte sotmès a examen, qualificat com a contracte de subministrament i d'un valor estimat inferior a 100.000 euros, es conclou que no és susceptible del recurs especial en matèria de contractació, segons l'esmentat article 44.1 a) de la LCSP, tal com ha oposat l'òrgan de contractació.
Conformement amb el que determina l'article 44.6 de la LCSP, contra els actes dictats en relació amb aquests contractes escau la interposició dels recursos que corresponguin d'acord amb la Llei 39/2015, d'1 d'octubre, del procediment administratiu comú de les administracions públiques, i la Llei 29/1998, de 13 de juliol, reguladora de la jurisdicció contenciosa administrativa, tal com, en aquest sentit, indicaven en aquest cas tant la clàusula 18 B del PCAP com la mateixa notificació de la resolució d'adjudicació impugnada (document 30 de l'expedient).
1.- Inadmetre, per manca de competència d'aquest Tribunal en no tractar-se d'un contracte susceptible del recurs especial en matèria de contractació, el recurs presentat pel senyor P.J.A.G., en nom i representació de PROYECTOS HOSPITALARIOS INTERNACIONAL, SA, contra la resolució d'adjudicació del contracte de subministrament, instal·lació, posada en funcionament i manteniment de dos unitats del sistema de dispensació automatitzada de medicaments a l'àrea quirúrgica de l'Hospital Universitat de Girona Doctor Josep Trueta, licitat per l'INSTITUT CATALÀ DE LA SALUT (expedient CS/AH04/1101172119/PS).
4.- Trametre a l'òrgan de contractació l'escrit de recurs de PROYECTOS HOSPITALARIOS INTERNACIONAL, SA a fi que li doni el tràmit que legalment correspongui.
5.- Notificar aquesta resolució a totes les parts.
Aprovat per unanimitat dels membres del Tribunal Català de Contractes del Sector Públic assistents a la sessió de 26 de febrer de 2020.
L'objecte sotmès a revisió són els recursos especials en matèria de contractació presentats pel senyor R.B.M., en nom
i representació de l'ASSOCIACIÓ CATALANA DE RECURSOS ASSISTENCIALS (ACRA), i pel senyor J.M.H.A, en nom i representació de l'ASOCIACIÓN ESTATAL DE ENTIDADES DE SERVICIOS DE ATENCIÓN A DOMICILIO (ASADE), contra el contingut del plec de clàusules administratives particulars, el quadre de característiques i la memòria justificativa del contracte de prestació del servei d'atenció domiciliària (SAD) gestionat pel CONSELL COMARCAL DEL BAIX PENEDÈS als municipis del seu àmbit territorial (expedient núm. 2921/2018).
L'objecte sotmès a revisió és el recurs especial en matèria de contractació presentat per la senyora, A.A.B. en
nom i representació de l'ASSOCIACIÓ CATALANA D'EMPRESES DE SEGURETAT (en endavant, ACAES) contra l'acord de la junta de govern local de l'Ajuntament de Girona, de 14 de desembre de 2018, relatiu a l'adjudicació del lot 1 de la licitació del contracte mixt del servei de manteniment, la recepció d'avisos i l'assistència en les alarmes d'intrusió dels edificis municipals, així com del subministrament dels recanvis necessaris pel seu manteniment licitat per l'Ajuntament de Girona (expedient número 2018031405).